b"\n_START_ARTICLE_\nAmstel Gold Race 2015\n_START_SECTION_\nFavorits\n_START_PARAGRAPH_\nEn aquesta edici\xc3\xb3 fins a set antics vencedors de la cursa hi prenen part: Davide Rebellin (2004), Frank Schleck (2006), Stefan Schumacher (2007), Damiano Cunego (2008), Enrico Gasparotto (2012), Roman Kreuziger (2013) i Philippe Gilbert, triple vencedor (2010, 2011 i 2014) i gran favorit a la vict\xc3\xb2ria final._NEWLINE_Altres possibles vencedors a la vict\xc3\xb2ria final s\xc3\xb3n el campi\xc3\xb3 del m\xc3\xb3n Michal Kwiatkowski, Alejandro Valverde, Joaquim Rodr\xc3\xadguez i Rui Costa.\n_START_SECTION_\nDesenvolupament de la cursa\n_START_PARAGRAPH_\nDurant els primers quil\xc3\xb2metres de la cursa es va formar una escapada composta per Laurens De Vreese (Astana), Jan Polanc (Lampre-Merida), Timo Roosen (LottoNL-Jumbo), Linus Gerdemann (Cult Energy), Johann Van Zyl (MTN Qhubeka) i Mike Terpstra (Roompot), que disposaren de fins a 11 minuts. Aix\xc3\xb2 va fer que sobretot el BMC Racing Team, per\xc3\xb2 tamb\xc3\xa9 el Movistar Team i el Nippo-Vini Fantini es posessin al capdavant del gran grup per controlar l'escapada. A manca de 70 quil\xc3\xb2metres per l'arribada l'Orica-GreenEDGE tamb\xc3\xa9 es va afegir a la neutralitzaci\xc3\xb3, mentre l'escapada quedava redu\xc3\xafda a De Vreese, Polanc y Gerdemann. Els primers en ataca dins el gran grup foren David Tanner (IAM Cycling) i Simon Clarke (Orica-GreenEDGE). A manca de 34 quil\xc3\xb2metres Tony Martin (Etixx-Quick Step), junt a Vincenzo Nibali, Diego Rosa (Astana), Damiano Caruso (BMC Racing Team), Wilco Kelderman (LottoNL-Jumbo) i Alex Howes (Cannondale-Garmin) s'escaparen i r\xc3\xa0pidament obtingueren una mica m\xc3\xa9s de mig minut sobre el grup principal. Poc despr\xc3\xa9s Michael Matthews (Orica-GreenEDGE), Nibali i Martin queden al capdavant, per\xc3\xb2 foren capturats poc abans de l'ascensi\xc3\xb3 final al Cauberg. Diversos foren els ciclistes que intentaren l'atac en els primer metres d'ascensi\xc3\xb3, per\xc3\xb2 sols Philippe Gilbert (BMC Racing Team) obr\xc3\xad una mica de forat, seguit de prop per Matthews. Alejandro Valverde (Movistar Team) enlla\xc3\xa7\xc3\xa0 poc abans de finalitzar la pujada al Cauberg. En els 1,8 quil\xc3\xb2metres que quedaven fins a quinze ciclistes arribaren al grup capdavanter. Greg Van Avermaet fou el primer en atacar, per\xc3\xb2 Micha\xc5\x82 Kwiatkowski (Etixx-Quick Step) va remuntar fins a imposar-se clarament en l'esprint. Valverde i Matthews completaren el podi."